Kažimír, Peter, podpredseda vlády a minister financií SR (2018-12-04):
Áno, ja by som si dovolil, ďakujem vám veľmi, pán predseda, že mi dovolíte teda vystúpiť ešte v rámci rozpravy. Ja sa pokúsim zareagovať na niekoľko, niekoľko postrehov. V zásade máme za sebou zase asi, každý rok je to rekord z hľadiska, čoraz, tá rozprava je čoraz kratšia a kratšia, ale ono je to tak, proste zodpovedá to číslam, ktoré máte pred sebou, a chcem poďakovať za korektnú atmosféru, za to, že proste absolútna väčšina príspevkov bola k veci a že sme si všetci v podstate odpustili nejaký populizmus alebo nejakú takú proste veľmi nízku argumentáciu. Tie príspevky smerovali presne tam, kam majú, to znamená po jednotlivých kapitolách, potom k čomu sa vy, páni poslanci, páni a panie poslankyne, venujete, čomu rozumiete. Z tohto pohľadu, samozrejme, opäť aj tento siedmy rok vnímam to, že najviac príspevkov smerovalo k tomu, kde všade chýbajú peniaze, a ono je to tak, je to proste prirodzené a do veľkej miery aj očakávané. Pre nás je, samozrejme, dôležité to, že návrh rozpočtu, ktorý máte pred sebou a ktorý, predpokladám, prejde vaším hlasovaním, vašimi rukami zajtra, je výsledkom, výsledkom rokovaní s jednotlivými správcami kapitol, s jednotlivými ministrami, sú s ním stotožnené a politické strany, ktoré stoja za touto vládnou väčšinou, a z tohto pohľadu je to nástroj, pretože rozpočet je plán a nástroj na realizáciu politík, som veľmi rád, že aj otázka jednotlivých legislatívnych zmien, ktoré prechádzajú vlastne súbežne s návrhom rozpočtu, do veľkej miery sedí s našimi odhadmi, ktoré, ktoré boli zaznamenané práve v niektorých rezervách, ktoré niektorých puristov a ajatolláhov aj v tejto miestnosti neustále dráždia. Ale musím, musím povedať, že iný spôsob predpovedania (povedané so smiechom) budúcnosti legislatívy, ktorá nie je jasná, je živá – to, že je legislatíva živá, ste mohli vidieť pri poslednom hlasovaní, pri úplne inom síce zákone, ktorý nemá rozpočtový dopad, ale je to proste tak – tak aj tu sa postupne plnia plány, a či už proste pred pár hodinami schválený zákon, ktorý zdvojnásobí daňový bonus pre rodičov, ktorí sú zamestnaní a majú deti v predškolskom veku, alebo príspevok na obedy zadarmo, ktorý začne fungovať od 1. septembra na základných školách, pre deti posledného ročníka materských škôl od 1. januára budúceho roku, pri tomto opatrení hneď vidíme, že máme oproti rezerve 50-miliónovú úsporu, pretože pôvodne sme rátali so zavedením tohto opatrenia od 1. januára budúceho roku, ale vzhľadom na organizačné problémy, ktoré avizujú naše samosprávy, došlo ku dohode a spúšťa sa tento projekt od 1. septembra na základných školách, takže to, to osamote, aby som vám plasticky vysvetlil, ako to proste v živote chodí, toto jedno rozhodnutie znamená v tom-danom prípade pozitívny, pozitívne riziko, ako to voláme my na rezorte financií, pozitívne riziko vo výške 50 mil. eur, čo neznamená nič iné, len to, že je to je proste odpoveď na, na mnohé kritiky, obavy, kuvikania, ktoré sprevádzajú asi každý rozpočtový plán zrejme v každej krajine. Chcem sa vrátiť možno k cieľom a ciele sú, opakujem, realistické, opakujem, sú založené na nezávislých hodnoteniach makroekonomického vývoja na najbližšie roky a sú založené na tzv. opečiatkovaných príjmoch výborom pre daňové a odvodové prognózy a z tohto pohľadu sú naozaj na príjmovej stránke veľmi, veľmi realistické a naplniteľné. Na, vo výdavkovej oblasti je riziko legislatívnych zmien, ktoré sa, predpokladám, nie som veštec, ale aj vzhľadom na blížiaci sa volebný, volebný rok, legislatívna aktivita sa na základe mojich skúseností, ktoré nie sú krátke, bude zrejme utlmovať, takže tých rizík bude ubúdať. Hovorím to zdvorilo a opatrne a myslím, že tomu (povedané so smiechom), tomu rozumiete. A snáď k celkovej atmosfére a k nálade, áno, ozývajú sa, hlavne z hľadiska tretieho sveta, tretích krajín mimo Európskej únie sa, sa nám kumulujú, kumuluje zlá nálada spôsobená hlavne hroziacou možnou colnou obchodnou vojnou, ale aj mnohými ďalšími malými konfliktami aj bezprostredne v podstate na našich hraniciach v prípade ukrajinsko-ruského konfliktu, takže toto sú všetko momenty, ktoré môžu skomplikovať tento plán, ale upozorňujem, tento plán je postavený na troch nulách na najbližšie roky. A to, to je to proste unikum, to je to unikátne, rok 2019 nulový deficit v aktuálnom vyjadrení, 2020 nulový deficit, tak ako to hovorí programové vyhlásenie vlády, a potom zatiaľ plánovaný prebytok 0,2 % hrubého domáceho produktu, všetko sú to proste nevídané veci na slovenských pomeroch, pretože naša krajina nikdy ani len s vyrovnaným hospodárením neplánovala, nežila, takže toto je všetko svedectvo o tom, bez toho, aby si tu niekto pridával nejaké zásluhy, svedectvo o tom, že krajina z hľadiska verejných, kvality verejných financií sa nachádza v dobrom stave, v dobrom z pohľadu veľkých verejných financií, do ktorých, vás ale upozorňujem, vstupujú aj výsledky hospodárenia samospráv, to znamená, tak ako ste to tu spomínali, skoro 3-tisíc miest a obcí, vyšších územných celkov, ale aj mnohých stoviek, niekoľko stoviek firiem alebo subjektov verejnej správy, ktoré na základe Eurostatu boli za posledné roky na základe meniacej sa metodiky zapojené do, do verejnej správy. Opakujem, skoro nikto z vás netuší a verejnosť vôbec nemá šancu tušiť, že do výsledkov a deficitného alebo prebytkového hospodárenia štátu, za ktorý zodpovedná človek, ktorý je v pozícii ministra financií, vstupuje napríklad aj výsledok hospodárenia Dopravného podniku Bratislava alebo Dopravného podniku Košice, pretože tieto subjekty sa z hľadiska počtu zamestnancov, výsledok hospodárenia, zadlžovania sú súčasťou verejného sektora. Bodka. Takže bez toho, aby sme hovorili o nejakom, nehovorím to preto, aby som hovoril o nejakom alibizme, hovorím o tom, že je to komplikovanejšia a zložitejšia téma, ako sa, ako sa, ako sa zdá. A je to možno na, ako odpoveď na prísne súdy o plánoch a výsledkoch a tu musím povedať, že rok ’17 a ’18 dopadnú, ’17 dopadol a ’18 dopadne lepší, ako bol rozpočtovaný cieľ, a som absolútne presvedčený, že rozpočet na rok ’19 a ’20 je založený na číslach a trendoch, ktoré každému, kto bude môcť realizovať rozpočet, či už z tejto, alebo z inej vládnej väčšiny, v roku ’20 umožní vyrovnané hospodárenie, ak sa nerozhodne inak. Ak sa nerozhodne inak, je dodatok, ktorý proste patrí ku každej manažérskej činnosti, a realizácia rozpočtu je tiež druh, druh, druh manažovania. Takže snáď veľmi, veľmi telegraficky a bez nejakých emócií v prípade obrany. Ten raketový nástup, ktorý mnohých dráždi, je spôsobený naozaj plánovaním hotovostných výdavkov v budúcom roku na jednu zo splátok na nákup súčastí stíhacieho letectva, veľa sa o tom píše, viem, je to proste, v priamom prenose sa to proste odohráva, ak sa podarí uzavrieť kontrakt, tak v budúcom roku rátame s 500-miliónovou splátkou, s prvou zo splátok, možno len povedať, že v podstate sa, sme sa rozhodli na základe aj porady s odborníkmi na riadenie dlhu minimalizovať riziko hlavne kurzového, kurzových rozdielov, pretože cena je v USD dolári a naša fišká..., hotovostná pozícia je dobrá, to znamená, aby sme sa, nezopakovali si zahanbujúce cvičenie jedného z mojich predchodcov s kurzovou stratou vo výške 700 mil. korún, tak potrebujeme to proste fixovať tak, aby sme neprerábali v..., na swapovaní tej operácie, čo je drahé, samozrejme, vieme zaistiť tú splátku bez, bez kurzových rizík, ale je to drahšie. Kto chce takúto sumu si zaisťovať na trhoch, tak to, samozrejme, platí aj nejaké prirážky, takže my chceme vzhľadom na kondíciu, v ktorej sme, takýto typ nákupu na modernizáciu vojenskej techniky splatiť čo najskôr, v danom prípade to pôjde asi o tri roky. Nič viac za tým nie je. To znamená modernizácia slovenskej armády. Všetko ostatné si vyriešte alebo musíme vyriešiť s kolegami za to, ktorí za to vecne zodpovedajú. V oblasti..., hneď prejdem, školstva, ešte raz opakujem, oproti peniaz, oproti peniazom, ktoré sú priamo rozpočtované, je v..., je v rezerve ešte 10 mil. eur na zvýšenie odmeňovania nastupujúcich mladých učiteľov, čo považujem naozaj za, za, z hľadiska kvality za jedno z najlepších opatrení, z ktorého, z ktorého možno nemusia mať radosť odborári, ale musia mať radosť všetci tí, ktorí sú klientami školstva, to znamená my rodičia, pretože je to, to je ten postup k tomu, aby, aby v školstve boli čoraz lepší, lepší ľudia. Z pohľadu, ešte sme sa dotkli možno financovania alebo zábezpeky peňazí pre rekonštrukciu internátov, takže v minulom, v tomto roku sme využili rezervu 20 mil. eur, ktorá bola poskytnutá jednotlivým školám na základe kľúča, ktoré si rozhodli samotní lektori, a dávame jasne garanciu, že v budúcom roku budeme dočerpávať ďalších 30 mil. plus, pretože chceme, chceme iniciovať aj aktivizáciu tzv. EPC projektov, to znamená znižovať energetickú náročnosť na internátoch, čo je asi, ak ste niekto žili na internáte, ja teda áno, tak vieme, o čom hovoríme, že tam je priestor nekonečný. Medziročné..., pokles výdavkov je v oblasti športu, aby sme tu nedezinterpretovali, ako to už tu, samozrejme, niekto využil, je spôsobený tým, že už nie je rozpočtovaná položka na projekty Národného futbalového štadiónu, preto ten pokles inak z hľadiska prerozdelenia peňazí z lotériových hier, tak ten náv..., tam pokračujeme vlastne v cestovnej mape a navyšovaní toho objemu. Asistenti učiteľov, to je téma, ktorá vznikla v tejto miestnosti pred mnohými rokmi, na druhej strane bola Jana Žitňanská, terajšia europoslankyňa. Sú plnené síce nie stopercentne, ale z 8 mil. sme navýšil výdavky pre asistentov učiteľov na 24 mil. eur, to znamená, musíte, musíte cítiť, že tu je nejaký problém, proste ak sa nám behom troch rokov strojnásobil počet asistentov, čo považujeme v zásade za dobrú vec, ale, ale nemerateľnú z pohľadu toho, že či smerujeme naozaj k objektívnemu počtu, tak, tak sa proste z roka na rok navyšuje tento, tento počet. Doprava, v prípade dopravy veľa, ja tu zopakujem, nepoču..., nebude to počuť odo mňa prvýkrát, ja nie som Ježiš Kristus, ktorý sníma hriechy sveta, z tohto pohľadu problémy našej infraštruktúry nie som schopný vyriešiť, ale, v rozpočte ani na tri roky, kľúčové je prioritizácia a prioritizovať plán investičný, to znamená, mať nejakú zásadnú politickú, možno aj nadčasovú dohodu a veľkú mieru pripravenosti výstavby, lebo peniaze, ktoré vy nevidíte, ale sa prenášajú z roka na rok, tam sú. Aj preto je, v relatívnom ako kľude je pán minister Érsek, lebo on vie, že peniaze má, vy ich nevidíte v rozpočte, ale prenášajú sa z minulých rokov, pretože líniové stavby proste proste nie sú v stave takom z hľadiska verejných obstarávaní, výkupu pozemkov a všetkých tých komplikácií, životného prostredia, konfliktov proste s tým prostredím, nie sú ich proste schopní v čase správne míňať. Platí to, čo dohodol premiér Peter Pellegrini s ministrom dopravy, o tom, o..., o tom, že budeme vlastne plánovať dodatočných 200 mil. eur na najbližšie štyri roky pre opravu ciest I. triedy, hlavne na výmenu kobercov a zvýšenie bezpečnosti na cestách. V prípade kultúry, zápletka so 4,6 mil., tam musím len proste potvrdiť, že akonáhle splnia subjekty, ktoré majú zo zákona, dnešného platného zákona, nárok na refundácie dane z pridanej hodnoty, tak tieto peniaze budú proste vyplatené. Ale máme skúsenosti, že v minulosti sa tak nestalo a tie peniaze v podstate zostali visieť v kapitole, v kapitole rezortu kultúry. No, telegraficky k zdravotníctvu, ktoré tu asi zaznievalo, asi ako najväčšia tragédia. Toto je téma Dr. Jakyll a Mr. Hyde. Na jednej strane asi sme si všetci, sme sa zhodli na tom, že, že sme, naozaj sme sa v oblasti dát, to znamená analýzy dát o tom, ako sa proste míňajú peniaze v tomto rezorte, dostali najďalej, sme najďalej z hľadiska 21. storočia. Sú rezorty, ktoré sú v 19. storočí, upozorňujem vás, je to proste tak a nebude ľahké to zmeniť. Tak vieme o ňom veľmi veľa. A tu si ja dovolím povedať, že návrh, za ktorým si my stojíme, aj návrh zákona, ktorý prešiel, aj keď s nejakou dramatickou zápletkou, teraz myslím na spôsob zmeny financovania, bol konzultovaný s nepolitikmi rezortu zdravotníctva a financií. Mesiace, mesiace sa ľudia z inštitútu rezortu zdravotníctva a vedcov, ktorí sú zas na ministerstve financií, dohodovali o tom, čo je optimálna potreba. A výsledok dohody máte proste na papieri. Všetko ostatné, milí priatelia, dámy a páni, je, je lobing, je politika, či vaša tu, lebo je platná, ak máte na ňu proste právo, alebo proste sú to výkriky, ja neviem, takých-onakých zástupcov asociácií, odborárov, proste každý nejaký biznis, viete, lebo aj, aj, prepáčte, aj odborárstvo je nejaký biznis, kde proste ľudia sa potrebujú dokázať, že sú užitoční, tí, ktorí proste zastupujú zamestnancov. Zdravotníctvo je priesečníkom nekonečných záujmov, nekonečného množstva záujmov, záujmov finančných a politických, profesij..., profesných, akože proste príliš veľa vzdelaných ľudí na jednom mieste, by som povedal, a výsledok je, je, je spor o pod..., spor o podstatu. Úplne v nahote to môžete vidieť pri nekonečnom príbehu výstavby tuto tej nemocnici smerom na, na pražskú výpadovku, lebo dohoda o tom, ako taká nemocnica má byť, ak ju dostanú do rúk proste atestovaní profesori, a teda habilitovaní všetci, proste, akademici, je skoro nemožná. Je to môj osobný názor. Nemusíte s ním proste súhlasiť, ale ten spor nie je, proste nie je to vtip a nie je to ani nejaké zábavné, lebo, samozrejme, to odráža, by som povedal, istú neschopnosť dohody na veciach, ktoré sú užitočné. Ale pravdou je, že do rezorta, do rezortu ide 5,2 mld. eur, najvyšší objem kapitálových výdavkov v histórii, 100 mil. eur mimo nedokonalý a podľa mňa veľmi neefektívny systém financovania zdravotníctva cez súkromné zdravotné poisťovne, prepáčte. A pri rozdeľovaní, každoročnom rozdeľovaní zisku, ktorý, ktorý je proste, neprehliadnuteľný a má proste, a zrejme aj morálne odsúditeľný, ale proste sme, sme v systéme, ktorý je, je legálny, a my sme sa pokúsili a pokúšame sa presadiť systém financovania, ktorý garantuje každoročný nárast financovania cez platové automaty, ktoré, vieme, že nie sú úplne správne, nemotivujú, sú plošné, nárasty platov, plnenie sľubov, navýšenie platov, historické navýšenie platov zdravotných sestier o 16 %, indexácia všetkého spotrebného materiálu, liekov. Všetko tam je. Akurát tam nie sú proste riziká, výhovorky a kadejaké záujmy, proste či už sú to manažmentov, zdravotných poisťovní, riaditeľov nemocníc, primárov, prednostov a všetkej tej, tej skupiny, ktoré riadia naše zdravotníctvo. Takže každoročný spor. Peňazí je dosť vo verejnom zdravotníctve na základe mnohých, mnohých benchmarkov. Snažíme sa, samozrejme, aj s rezortom zdravotníctva ich využívať efektívnejšie. A, samozrejme, stále platí aj to, že vždy, vždy budeme kryť chrbát verejnému zdravotníctvu. To je proste pravda a nepoznám vládu, ktorá by pustila zdravotníctvo k vode. Takže tak jak je obdobie dovoleniek, keď sa majú všetci radi a milujú, tak je obdobie rozpočtu, keď sa proste niektorí vydierajú a v zdravotníctve je to proste každoročný biznis, biznis tiež. Toľko asi k týmto veciam. Posledná vec sa týka, skôr drobnosť, účtovanie výdavkov na stíhačky a podobné veci. (Povedané so smiechom.) Úplne v súlade so štandardami Eurostatu a my vieme, o čom hovoríme, lebo sme na tom mnohokrát negatívne doplatili. Pán Sopko zdôraznil problém Úradu pre zahraničných Slovákov. Tu vás môžem upozorniť, že v najbližších dňoch-týždňoch sa dozviete nejakú správu, ako chcem proste jednorazovo posilniť financovanie práve v tejto oblasti, a práve vo vzťahu k našim Slovákom žijúcich v Srbsku. A nechcem predbiehať viac, ale v podstate aj bez toho, aby sme plnili tento pozmeňovací návrh, sa tomuto budeme venovať a splníme sľub, ktorý dávame. Posledná vec je snáď projekty na odvetvie financií. A začnem zákonom o rozpočtovej zodpovednosti a Rozpočtovou radou. To je proste jeden veľký projekt, ktorý existuje a bude ďalej pokračovať. A je dobre, že tu je, aj keď znervózňuje. A ja si pamätám, budem ako poslanec – partizán, keď som sa ja pripravoval ešte ako poslanec opozičný na kritiku rozpočtu, tak som teda strávil trochu, pár dní a týždňov na to, aby som mohol nájsť nejaké dáta. Dneska, páni opoziční poslanci, si proste prečítate správu Rozpočtovej rady alebo úradu pre..., Útvaru pre Hodnotu za peniaze a máte vystarané na hodiny proste kritiky. Takže z tohto pohľadu minimálne ďakujem by tu malo smerovať k vládnemu sektoru, lebo dáva vám ten komfort. A je tu jediná výhoda, že tento komfort budeme mať aj my, keď sa náhodou dostaneme na druhú stranu, takže je to, asi je spravodlivé, len to trvá dlho. (Povedané so smiechom.) Takže to je, to je táto záležitosť. (Povedané so smiechom.) A druhá vec je, druhá vec je ÚHP, Útvar Hodnoty za peniaze. Treba si ho, jak sa hovorí, čičíkať. Je stále proste v plienkach, ale dnes proste spôsobuje reputačné náklady a tie sú, kto si ich nevšíma, má z nich, má z toho nevšímania si proste niektoré reputačné náklady a toto je proste základná vec. To znamená transparentnosť, máte informácie, a nielen vy, ale aj celá verejnosť. A kto si to nevšíma, tak má z toho proste nejaké reputačné náklady, ale stále aj platí, že existuje politické rozhodovanie, na ktoré vláda má právo, a môže ten názor proste prehlasovať svojím rozhodnutím a vie ho aj politicky odôvodniť. A je to úplne fér. Je to úplne fér. A môže to, lebo, lebo svet čísel je jedna vec, čo je najlacnejšie, najlepšie, najmúdrejšie na základe nejakých benchmarkov, a druhá vec je život ľudí v nejakej časti krajiny, ktorý nemusí úplne sedieť, a niekedy proste treba urobiť viac. Ale o tom ja vás poučovať nebudem, vy ste lepší politici ako ja, ja som vraj počtár, jak som počul. Nerád by som bol iba počtárom. Nikdy som iba počtárom nechcel byť. Posledná vec, ktorá je pred nami, je veľké cvičenie, ktoré sa volá výdavkové stropy. A tu vás prosím, to bude trvať niekoľko rokov, k veľkej trpezlivosti a treba si sadnúť na ruky a nechcieť populistické kroky, lebo je to veľmi, veľmi vážna vec, ku ktorej, myslím si, že sa dôjde, že sa urobí nejaký konsenzus, dohoda a potom to bude fungovať, len treba byť múdry. Ono to nie je vždy jednoduché byť múdry. Takže v podstate ja som úplne na, na konci. Z tohto pohľadu mňa čaká ešte zopár zákonov, takže žiadne veľké reči tu nechcem viesť. Toto je náš najlepší rozpočet za posledných sedem rokov. Ďakujem veľmi pekne. (Potlesk.)